อาหารเสริมวิตามินซี1000มิลิกรัมถ้าเราทานทุกวันอัตรายต่อตับเเละไตไหมคะ​ เเละเป็นนิ้วในไตได้รึเปล่าคะ สามารถทานได้ทุกวันยาวนานถึง1ปีได้รึเปล่าคะ
สวัสดีครับ วิตามินซีเป็น สารอาหารที่จำเป็นที่ร่างกายต้องการจากการรับประทานผักผลไม้ต่างๆ และระดับวิตามินซีที่แนะนำในแต่ละวันนั้นจะอยู่ที่ราว 65-90 มิลลิกรัมต่อวันเท่านั้นครับ จึงไม่มีความจำเป็นต้องรับประทานวิตามินซี 1,000 มิลลิกรัมครับ (ระดับไม่ควรเกิน 2,000 มิลลิกรัมต่อวัน)ส่วนเรื่องนิ่วในไตนั้น มีการศึกษาวิจัยว่า การรับประทานวิตามินซีในปริมาณมากเกินไป เป็นความเสี่ยงหนึ่งที่อาจทำให้เกิดนิ่วในไตได้ กระนั้น นิ่วในไตนั้นมักเกิดจากหลายสาเหตุมารวมกันครับ อย่างไรก็ดี หากรับประทานวิตามินมากเกินไป ก็อาจพบผลข้างเคียงอื่น เช่น ท้องเสีย คลื่นไส้ ปวดท้อง หรือ ปวดศีรษะ ได้ครับกล่าวโดยสรุป เราสามารถรับวิตามินซีในระดับที่พอดีได้ จากการรับประทานผัก ผลไม้ ซึ่งถูกกว่าและมีมากมายในประเทศไทยอยู่แล้ว จึงไม่ได้มีความจำเป็นต้องรับประทานวิตามินซีเสริมครับ